ประกาศคณะกรรมการวิชาชีพ สาขาการแพทย์แผนไทยประยุกต์ เรื่อง โรคซึ่งต้องห้ามมิให้ขึ้นทะเบียนและรับใบอนุญาตเป็นผู้ประกอบโรคศิลปะ สาขาการแพทย์แผนไทยประยุกต์

ประกาศคณะกรรมการวิชาชีพ
ประกาศคณะกรรมการวิชาชีพ
สาขาการแพทย์แผนไทยประยุกต์
เรื่อง
โรคซึ่งต้องห้ามมิให้ขึ้นทะเบียนและรับใบอนุญาตเป็นผู้ประกอบโรคศิลปะ
สาขาการแพทย์แผนไทยประยุกต์
 

อาศัยอำนาจตามความในมาตรา
๓๒ (๖) แห่งพระราชบัญญัติการประกอบโรคศิลปะ พ.ศ. ๒๕๔๒ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบมาตรา ๓๕ มาตรา ๓๖ มาตรา ๓๙ มาตรา ๔๘ และมาตรา ๕๐
ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการวิชาชีพสาขาการแพทย์แผนไทยประยุกต์จึงออกประกาศไว้
ดังต่อไปนี้

ข้อ ๑
โรคซึ่งต้องห้ามมิให้ขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยประยุกต์
(๑) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม
(๒) วัณโรคในระยะอันตราย
(๓) โรคเท้าช้างในระยะที่ปรากฏอาการเป็นที่น่ารังเกียจแก่สังคม
(๔) โรคพิษสุราเรื้อรัง
(๕)
โรคอื่นซึ่งคณะกรรมการวิชาชีพพิจารณาเห็นว่าเป็นอุปสรรคต่อการประกอบวิชาชีพการแพทย์แผนไทยประยุกต์

ข้อ ๒
แบบหนังสือรับรองการตรวจสุขภาพเพื่อขอขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยประยุกต์
ให้เป็นไปตามแบบท้ายประกาศนี้

ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]


ประกาศ ณ วันที่ ๑๓
พฤษภาคม พ.ศ. ๒๕๔๘
ยุทธนา ศุขสมิติ
ประธานกรรมการวิชาชีพ
สาขาการแพทย์แผนไทยประยุกต์
[เอกสารแนบท้าย]

๑.
หนังสือรับรองการตรวจสุขภาพเพื่อขอขึ้นทะเบียนและรับใบอนุญาตเป็นผู้ประกอบโรคศิลปะ

(ดูข้อมูลจากภาพกฎหมาย)


















สุกัญญา/จัดทำ
๔ กุมภาพันธ์ ๒๕๕๒

ก้องเกียรติ/จัดทำ
๒๗ กุมภาพันธ์ ๒๕๕๒

โชติกานต์/ปรับปรุง
๑๑ พฤศจิกายน ๒๕๕๙





[๑] ราชกิจจานุเบกษา เล่ม ๑๒๒/ตอนพิเศษ ๔๕ ง/หน้า ๕๒/๒๒ มิถุนายน ๒๕๔๘